kardosdrur/scandi-wiki huggingface dataset:
Mattafix

Mattafix er en britisk duo, som består af Marlon Roudette og Preetesh Hirji. Deres lyd er en fusion af alternativ rock, hip hop, R&B, Reggae, Dancehall, Blues, Jazz, Soul og Verdensmusik. De vandt Sopot International Song Festival i 2006.

Biografi 
Marlon Roudette blev født i London, men voksede op på den karibiske ø St. Vincent med sin mor og søster efter at have flyttet dertil. Preetesh Hirji blev født i London af indiske forældre.

Signs of a Struggle (2005-2006) 
Mattafix udgav deres første single "11.30 (Dirtiest Trick in Town)" som en limited edition på Buddhist Punk Records 13. januar 2005. Sangen blev dog aldrig rigtig kendt.

Deres anden single, "Big City Life", blev udgivet af EMI 8. august 2005.
Den blev et betragteligt hit, blev nummer 15 i Storbritannien og nummer 1 i Tyskland, Polen, Østrig, Italien, Schweiz og New Zealand.
Den nåede også top 20 i flere andre europæiske lande.

Deres debutalbum Signs of a Struggle blev udgivet senere.

Diskografi

Albums

Singler

Referencer

Eksterne henvisninger 
 Official website
 

Hiphopgrupper
Duoer
CSKA Sofia

PFC CSKA Sofia (bulgarsk: ПФК ЦСКА София) er en bulgarsk fodboldklub fra Sofia, der spiller i A Grupa. Klubben blev stiftet den 5. maj 1948 og har hjemmebane på Bulgarska Armija. Den har i løbet af sin historie vundet det nationale fodboldmesterskab 31 gange og cupturneringen 23 gange, hvilket gør det til det mest vindende bulgarske fodboldhold gennem tiderne. Det er desuden den europæiske klub, der har vundet tredjeflest hjemlige mesterskaber (overgået af Celtic og Rangers).

Titler 
Bulgariens fodboldmesterskab – 31 
1948, 1951, 1952, 1954, 1955, 1956, 1957, 1958, 1959, 1960, 1961, 1962, 1966, 1969, 1971, 1972, 1973, 1975, 1976, 1980, 1981,1982, 1983, 1987, 1989, 1990, 1992, 1997, 2003, 2005, 2008

Bulgariens Cup – 24

Officielle – 10 
1983, 1985, 1987, 1988, 1989, 1993, 1997, 1999, 2006, 2011

 Klubben fik ikke lov at deltage i sæsonen 2008-09, trods mesterskabet i Bulgarien, da den ikke havde sikret sig en UEFA-licens ovenpå en stor gæld til regeringen og andre kreditorer. Bulgariens plads blev i stedet givet til Levski Sofia.

Eksterne henvisninger 

CSKA.bg

Fodboldklubber i Bulgarien
Etableret i 1948
Sofia
Refugees United

Refugees United er en portal for flygtninge, der søger efter familie og venner, som de har mistet kontakten til ifm. deres flugt fra krig, fattigdom eller forfølgelse. Portalen er gratis og kan benyttes af alle flygtninge verden over – uanset opholdsted og legal status. Det er muligt at søge eller lade sig registrere anonymt, ved f.eks. at notere ar, modermærker eller kælenavne, såfremt man ikke ønsker at offentliggøre personfølsomme data.

Refugees United blev stiftet i 2005 af brødrene David og Christopher Mikkelsen Troensegaard. Skuespiller Mads Mikkelsen er goodwill ambassadør for Refugees United.

Eksterne henvisninger 
Refugees United

Flygtninge
Iofur Raknison

Iofur Raknison er en fiktiv panserbjørn i Philip Pullmans trilogi Det gyldne kompas. Han medvirker dog kun i den første bog Det gyldne kompas. 

Iofur er panserbjørnenes konge på Svalbard, men han vil have mere. Han ønsker at være mere menneskelig – dvs. at have en daimon og blive døbt i den kristne tro. For at få sit ønske opfyldt, har han fået sine bjørne til at bygge et palads af sten og tvinger dem til at bære dekorationsgenstande af guld og sølv. 

Iofur har en hemmelighed: han dræbte sin egen far – noget ingen af de andre bjørne ved. Lyra finder ud af dette ved hjælp af sit alethiometer. Hun kommer ind til Iofur og overbeviser ham om, at hun er Iorek Byrnisons daimon, en anden bjørn der er udstødt fra kongeriget, fordi han dræbte en anden bjørn i kampen om en hunbjørn. Lyras viden om Iofurs hemmelighed, overbeviser ham om, at Lyra er en ægte daimon og får ham til at tro, at han også kan få en daimon, ligesom Iorek Byrnison. Lyra narrer ham til at kæmpe med Iorek. Efter Iofurs tabte kamp, underkæbe og hans liv, overtager Iorek sin retsmæssige trone og hans første kommando består i at beordre de andre bjørne i at smide deres fine klæder og rive paladset ned. 

I filmen Det Gyldne Kompas, bliver han spillet af Ian McShane. I filmen er Iofurs navn ændret til Ragnar Sturlusson, for man ikke skulle forveksle ham med Iorek Byrnison.

Personer i Det Gyldne Kompas (serie)
Metatron

Metatron () er navnet på en engel i jødedommen og nogle former for kristendom og islam. Der er ingen referencer til ham i Tanakh (Det gamle testamente), Det nye testamente eller Koranen. Dog nævnes han i nogle få passager i Talmud. 
Metatron dukker primært op i middelalderen hos mystiske jødiske tekster og andre senere esoteriske og okkulte kilder. I rabbinsk tradition er han den højeste blandt engle og tjener som den himmelske skriver. Der er ingen enighed om hans oprindelse eller kristen enighed om hans position i hierarkiet blandt engle.

Metatron optræder i nyere litteratur som fiktiv guddom i Philip Pullmans trilogi Det gyldne kompas. Han regerer over himlen, og hans egentlige mål er at blive "Gud". Han ødelægger Lord Asriel og hele hans hær, mens han også prøver på at dræbe heltinden Lyra. Han bliver forrådt af Mrs. Coulter, inden hun og Lord Asriel tager ham med sig i Afgrunden. Han plejede at være den bibelske karakter Enoch, mellemledet mellem Adam og Noa.

Jødedom
Fra Pavel

Fra Pavel Rašek er en fiktiv karakter i Philip Pullmans trilogi Det gyldne kompas. Rašek fra repræsentant og alethiometristen i "Dicsiplinærommissionen". 

Personer i Det Gyldne Kompas (serie)
Bukkebladfamilien

Bukkeblad-familien (Menyanthaceae) er en lille familie med følgende fællestræk: De er vand- eller vådbundsplanter med runde eller sammensatte blade og ret store, regelmæssige blomster. Kronbladene er frynsede.

 Bukkeblad (Menyanthes)
 Liparophyllum
 Nephrophyllidium
 Søblad (Nymphoides)
 Villarsia

 
Kurvblomst-ordenen
Roger Parslow

Roger Parslow er en fiktiv tjenestedreng i Philip Pullmans trilogi Det gyldne kompas. 

Roger er en ung køkkendreng og den yngste i Parslow-familien, som også rummer en storebror ved navn Simon Parslow, som meget længe har været ansat som tjenestefolk på "Jordan Kollegiet", samtidig med at han er bedste venner med pigen Lyra under hendes opvækst på kollegiet. Ligesom Lyra, nærer Roger stor glæde for eventyr, selvom han var den lidt usikre og bange, mens Lyra var den modige og ambitiøse. Han og Lyra udforske enhver del af kollegiet, fra tagene, til gulvene, til kældrene og krypterne. Rogers daimon er Salcila, der ofte tager form af en terrier (hunde er vanlige dyr hos tjenestefolk, idet at hunde er, ligesom tjenestefolk, loyale og trofaste). 

Roger bliver kidnappet af "Dicsiplinærkommissionen" ("Snapperne") og bliver taget med til deres forskningscenter på Bolvangar.

Personer i Det Gyldne Kompas (serie)
Svalbard (Det Gyldne Kompas)

Svalbard er et fiktiv ø nordpå, i Philip Pullman trilogi Det gyldne kompas. Det er der hvor panserbjørnene bor. Deres konge er først bjørnen Iofur Raknison og senere Iorek Byrnison. Øen er også bosted for "Disciplinærkommissionen"s forskningscenter, kaldet Bolvangar.
Svalbard er baseret på den norske øgruppe langt mod nord af samme navn. Og den huser også isbjørne.

Det Gyldne Kompas
Bolvangar

Bolvangar er et fiktivt forskningscenter i Philip Pullmans trilogi Det gyldne kompas. Det er her hvor "Disciplinærkommissionen" og Magisterium udfører deres eksperimenter med børn og deres daimoner.

Det Gyldne Kompas
Trollesund

Trollesund er en fiktiv norsk havn i Philip Pullman trilogi Det gyldne kompas.
Trollesund er den vigtigste havn i det land, Lapland, som Lyra og jypsierne besøger på deres rejse til Bolvangar.

Landsbyen har en heksekonsul, som jypsierne gik til for at bede om hjælp fra heksene i løbet af deres rejse. Desuden boede der 2 personer af interesse i byen; den ene er luftskipperen (og guldgraveren) Lee Scoresby, der er strandet i byen som resultat af en mislykkedes ekspedition og panserbjørnen Iorek Byrnison, der arbejder som smed, efter byfolkene narrede ham ud af sin rustning ved hjælp af alkohol.

Det Gyldne Kompas
EC-nummer

Et EC-nummer (Enzyme Commission number) er en numerisk klassificeringskema for enzymer baseret på de kemiske reaktioner, de katalyserer. Som et system for enzym-nomeklatur er hvert EC-nummer associeret med et anbefalet navn for det respektive enzym.

EC-numre specificerer ikke enzymer, men enzymkatalyserede reaktioner. Hvis forskellige enzymer (for eksempel fra forskellige organismer) katalyserer den samme reaktion, får de det samme EC-nummer. I kontrast til dette specificerer UniProt-identifikatorer kun proteiner efter deres aminosyresekvens og altså ikke funktion.

Nummerformat 
Enhver enzymkode består af bogstaverne "EC" fulgt af fire numre separeret af punktummer. Disse numre repræsenterer et progressivt forfinende klassificering af enzymer.

For eksempel har tripeptidaminopeptidaser koden "EC 3.4.11.4", hvis komponenter indikerer følgende grupper af enzymer: 

 EC 3-enzymer er hydrolaser (enzymer der bruger vand til at bryde andre molekyler)
 EC 3.4 er hydrolaser der bryder peptidbindinger
 EC 3.4.11 er de hydrolaser der kløver den aminoterminale aminosyre af fra et polypeptid
 EC 3.4.11.4 er dem der kløver den aminoterminale ende fra et tripeptid

Top level codes

Historie 
Enzymnomenklaturskemaets udvikling påbegyndtes i 1955, da den Internationale Kongres for Biokemi i Bruxelles opsatte en Enzym Kommission. 

Den første version blev publiseret i 1961. 

Den nuværende sjette udgave, publiseret af International Union of Biochemistry and Molecular Biology i 1992, indeholder 3196 forskellige enzymer.

Referencer

Se også 
 TC-nummer (klassificering af membrane transportproteiner)

Enzymer
Klassifikation
Traitsching

Traitsching er en kommune i Regierungsbezirk Oberpfalz i den østlige del af den tyske delstat Bayern, med godt 4.000 indbyggere.

Traitsching ligger i Region Regensburg.
 
Der er følgende landsbyer og bebyggelser i kommunen: Atzenzell, Birnbrunn, Loifling, Obergoßzell, Sattelbogen, Sattelpeilnstein, Traitsching.
Figurativ kunst

Figurativ er et begreb man bruger om billedkunst, som ikke er abstrakt. Det vil sige, at man i et figurativt kunstværk kan se konkrete ting afbildet.

Kunst
Grafenwiesen

Grafenwiesen er en kommune i Regierungsbezirk Oberpfalz i den østlige del af den tyske delstat Bayern, med godt 1.600 indbyggere.

Geografi 
Kommunen ligger nord for Bad Kötzting mellem Kaitersberg og Hoher Bogen. Tæt ved byen løber floden Weiße Regen.

Landsbyer og bebyggelser
Hohenwarth (Landkreis Cham)

Hohenwarth er en kommune i Regierungsbezirk Oberpfalz i den østlige del af den tyske delstat Bayern, med godt 2.000 indbyggere.

Geografi 
Hohenwarth ligger i Bayerischen Wald.

Landsbyer og bebyggelser
John Wesley Harding

John Wesley Harding er Bob Dylans ottende album, udgivet i december 1967 af pladeselskabet Columbia Records. 

Dette album har en mere country-agtig lyd end de tidligere album, og går tilbage til Dylans akustiske rødder i folkemusik efter tre album med elektrisk rock. Teksterne er bl.a. inspireret af tidlig amerikansk historie, kristendom og Bibelen. Albummet indeholder ingen åbenlys psykedelisk musik, som ellers var på sit højeste i 1967, men det psykedeliske element kan siges at bestå i, at Bob Dylan genskriver de skikkelsers historie, han omtaler, på forvansket vis. F.eks. blev kirkefaderen Augustin ikke dræbt eller døde som martyr, sådan som sangen om ham antyder. John Wesley Hardin omtales andetsteds som bandit og ikke som helt, som i Bob Dylans sang, ligesom Hardin staves med "g" på albummet. I sangen "I Pity the Poor Immigrant" omtaler han den gruppe mennesker, som trods alt udgør USA's nuværende befolkning, som ondskabsfulde og mislykkede.

Albummet blev godt modtaget, det fik gode anmeldelser og nåede andenpladsen på albumlisten i USA samt førstepladsen i Storbritannien. Jimi Hendrix fik året efter et stort hit med en coverversion af "All Along the Watchtower".

Spor 
Alle sange skrevet af Bob Dylan.

 "John Wesley Harding" – 2:57
 "As I Went Out One Morning" – 2:49
 "I Dreamed I Saw St. Augustine" – 3:53
 "All Along the Watchtower" – 2:31
 "The Ballad of Frankie Lee and Judas Priest" – 5:35
 "Drifter's Escape" – 2:52
 "Dear Landlord" – 3:16
 "I Am a Lonesome Hobo" – 3:19
 "I Pity the Poor Immigrant" – 4:12
 "The Wicked Messenger" – 2:03
 "Down Along the Cove" – 2:23
 "I'll Be Your Baby Tonight" – 2:35

Bob Dylan-album
Album fra 1967
Lam (Bayern)

Lam er en købstad i Regierungsbezirk Oberpfalz i den østlige del af den tyske delstat Bayern, med knap 2.900 indbyggere.

Geografi 

Kommunen ligger i Bayerischen Wald i dalen Lamer Winkel sammen med kommunerne Arrach og Lohberg. Dalen afgrænses af bjergene Arber, Osser, Kaitersberg og Hoher Bogen.
Gennem Lamer Winkel løber floden Weiße Regen, der har sit udspring i Kleiner Arbersee ved foden af Großer Arber.

Landsbyer og bebyggelser

Nabokommuner 
 Lohberg
 Arrach
 Neukirchen b. Hl. Blut
 Arnbruck

Eksterne henvisninger 

 Bjergvæket Fürstenzeche Lam
Lohberg (Bayern)

Lohberg er en kommune i Regierungsbezirk Oberpfalz i den østlige del af den tyske delstat Bayern, med knap 2.100 indbyggere.

Geografi 

Lohberg ligger i Lamer Winkel i Bayerischer Wald ved det 1.456 meter høje bjerg Großer Arber. Nabokomuner er Lam og Bayerisch Eisenstein i Landkreis Regen.

Landsbyer og bebyggelser
Michelsneukirchen

Michelsneukirchen er en kommune i Regierungsbezirk Oberpfalz i den østlige del af den tyske delstat Bayern, med knap 1.800 indbyggere.
Den er en del af Verwaltungsgemeinschaft Falkenstein.

Geografi 
Kommunen ligger i udkanten af Bayerischen Wald.

Nabokommuner 
Nabokommuner og landsbyer er Schorndorf, Falkenstein, Obertrübenbach og i Niederbayern Zinzenzell.

Landsbyer og bebyggelser 
I kommunen er der flere mindre landsbyer: Dörfling, Woppmannsdorf, Eidengrub, Momannsfelden, Regelsmais og Ponholz.
Alcúdia

Alcúdia er en kommune og by beliggende på den nordøstlige del af øen Mallorca. Byen blev grundlagt 123 år f.Kr.

Den gamle del af byen er omgivet af en bymur fra middelalderen, og inden for bymuren finder man smalle gader, kirker og et arkæologisk museum. 

Et væsentlig trækplaster for mange udenlandske turister er stranden Playa de Alcudia.

Byer på de Baleariske Øer
Mallorca
Koh chang

Koh Chang er Thailands trediestørste ø efter Phuket og Koh Samui. Øen er beliggende sydøst for Bangkok nær grænsen til Cambodia.

Øer i Thailand
Miltach

Miltach er en kommune i Regierungsbezirk Oberpfalz i den østlige del af den tyske delstat Bayern, med godt 2.300 indbyggere.

Geografi 
Miltach ligger i Bayerischer Wald.
 
I kommunen er der bl.a disse landsbyer og bebyggelser: Altrandsberg, Eismannsberg, Miltach, Oberndorf, Allmannsdorf, Kreuzbach.

Miltach ligger mellem Cham og Viechtach . Det bjergrige område byder på intereessante vandreruter og ligger ikke langt fra skiområdet på Großer Arber. Floderne Regen og Perlbach, løber sammen i Miltach.

Eksterne henvisninger 

 Slottet Altrandsberg  fra www.notthafft.de
 Slottet Miltach
Nikola Karabatić

Nikola Karabatić ( [nǐkɔla karabǎːtitɕ], født 11. april 1984 i Niš, Serbien, Jugoslavien) er en fransk håndboldspiller af kroatisk/serbisk oprindelse. Han spillede til dagligt for den franske Championnat de France de handball-klub Montpellier HB, men blev 3. oktober 2012, sammen med seks andre nuværende eller tidligere Montpellier-spillere, spærret fra at spille i den franske håndboldliga på ubestemt tid. De er under mistanke i en sag om match fixing og kan se frem til en retssag, hvor straframmen er bøder på en halv million kroner samt fængsel i op til fem år.

I 2005 skiftede han til den tyske Bundesliga-klub THW Kiel, efter 5 år hos Montpellier HB. I sommeren 2009 skiftede han tilbage til hjemlandet og Montpellier HB.

I juni 2013 skiftede han til den spanske storklub FC Barcelona.

Karabatić var en del af det franske landshold, der i 2006 blev europamestre efter finalesejr over Spanien. Ved EM i 2008 vandt han bronze, blev delt topscorer sammen med blandt andet danske Lars Christiansen, og blev slutteligt kåret til turneringens MVP. Han blev også olympisk mester med Frankrig i 2008 ved OL i Beijing, og verdensmester i Kroatien ved VM 2009. I 2010 blev det til endnu en guldmedajle ved EM i Østrig. Han kom også med på All-star holdet som den bedste playmaker. Ved VM 2011 blev det til endnu én guldmedalje for Karabatic og det franske landshold, da de slog Danmark med 37-35.

Landsholdstitler 
 EM i 2006
 OL i 2008
 VM i 2009
 EM i 2010
 VM i 2011
 OL i 2012
 EM i 2014
 Sølv ved Sommer-OL 2016
 VM i 2017

Referencer

Eksterne henvisninger 

 
 

Håndboldspillere fra Frankrig
Håndboldspillere fra THW Kiel
Håndboldspillere fra Serbien
Håndboldspillere fra Montpellier HB
Personer fra Niš
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Olympiske medaljevindere i håndbold
Olympiske mestre fra Frankrig
Olympiske sølvmedaljevindere fra Frankrig
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Daniel Narcisse

Daniel Narcisse (født 16. december 1979 på Réunion) er en tidligere fransk håndboldspiller. Han spillede til dagligt for den franske liga klub PSG men stoppede sin håndboldkarriere i 2018.

Landshold 
Narcisse var en del af det franske landshold, der blev verdensmestre i 2001 efter finalesejr over Sverige. Ved EM i 2006 vandt han ligeledes guld, denne gang efter at have spillet en ledende rolle i sit lands sejr over Spanien i finalen. Ved både OL i Beijing 2008 og VM i Kroatien 2009 blev det også til guldmedaljer.

Eksterne henvisninger 

 Spillerinfo 

 

Håndboldspillere fra Frankrig
Håndboldspillere fra THW Kiel
Håndboldspillere fra Chambéry Savoie HB
Joël Abati

Joël Marc Abati (født 25. april 1970 på Martinique) er en fransk håndboldspiller, der til dagligt spiller for den franske ligaklub Montpellier HB. Han har tidligere spillet 10 sæsoner hos tyske SC Magdeburg, med hvem han vandt både Champions League og EHF Cuppen.

Landshold 
Abati var en del af det franske landshold, der blev verdensmestre i 2001 efter finalesejr over Sverige. Ved EM i 2006 vandt han ligeledes guld, denne gang efter at franskmændende besejrede Spanien i finalen. Det blev også til guld for Abati ved både OL i Beijing 2008 og VM i Kroatien 2009, ved sidstnævnte blev han dog først indkaldt som reserve før turneringens semifinaler.

Eksterne henvisninger 

 Spillerinfo 

Håndboldspillere fra Frankrig
Håndboldspillere fra SC Magdeburg
Håndboldspillere fra Montpellier HB
Didier Dinart

Didier Dinart (født 18. januar 1977 på Guadeloupe) er en tidligere fransk håndboldspiller, der blandt andet har spillet for den spanske ligaklub BM Ciudad Real, som han skiftede til i 2003. Før dette spillede han for Montpellier HB i Frankrig. Han var desuden landstræner for Frankrigs herrelandshold i håndbold fra 2016 frem til 2020.

Landshold 
Dinart har i en årrække været en vigtig brik på det franske landshold, og har været med til at vinde adskillige guldmedaljer med holdet.

Landsholdstitler 
 VM i 2001
 EM i 2006
 OL i 2008
 VM i 2009
 EM i 2010
 VM i 2011

Eksterne henvisninger 

 Didier Dinarts hjemmeside 

Håndboldspillere fra Frankrig
Håndboldspillere fra Montpellier HB
Håndboldspillere fra Paris Saint-Germain HB
1. Fußball-Bundesliga 2008-09

1. Fußball-Bundesliga 2008-09 var den 46. sæson siden oprettelsen af ligaen. Den forløb i tiden 15. august 2008 – 23. maj 2009. Bayern München var forsvarende mester efter førstepladsen i foregående sæson.

VfL Wolfsburg blev for første gang tyske mestre med et forspring på to point til Bayern München og yderligere tre point til VfB Stuttgart. Topscorer blev brasilianeren Grafite fra mestersholdet med 28 mål. 

I denne sæson var der sket en række ændringer i ligastrukturen. Rækkens tredjesidsteplads skulle møde tredjepladsen i 2. Bundesliga i to playoff-kampe om en plads i den bedste række i den efterfølgende sæson.

Stillingen 

(*) Werder Bremen kvalificerede sig til Europa Leagues playoff-runde ved at blive pokalmestre.

(M) = Mester, (N) = Nedrykker.

Playoff om plads i næste sæsons Bundesliga 
Som tredjesidst i sæsonens Bundesliga skulle Energie Cottbus spille to playoff-kampe mod nummer tre fra 2. Bundesliga, som var 1. FC Nürnberg. Nürnberg vandt kampene med henholdsvis 3-0 og 2-0 og sikrede sig dermed sammen med de to øverstplacerede i 2. Bundesliga, SC Freiburg og 1. FSV Mainz 05, oprykning til 1. Bundesliga i 2009-10-sæsonen, mens Cottbus måtte rykke ned sammen med Karlsruhe og Bielefeld.

Statistik

Målscorer
Kilde: kicker.de  

28 mål
 Grafite (VfL Wolfsburg)

26 mål
 Edin Džeko (VfL Wolfsburg)

24 mål
 Mario Gómez (VfB Stuttgart)

21 mål
 Patrick Helmes (Bayer Leverkusen)

18 mål
 Vedad Ibišević (1899 Hoffenheim)

17 mål
 Claudio Pizarro (Werder Bremen)

16 mål
 Milivoje Novakovič (1. FC Köln)

14 mål
 Demba Ba (1899 Hoffenheim)
 Luca Toni (Bayern München)

13 mål
 Kevin Kurányi (Schalke 04)
 Artur Wichniarek (Arminia Bielefeld)

Assister
Kilde: kicker.de  

20 assister
 Zvjezdan Misimović (VfL Wolfsburg)

15 assister
 Mesut Özil (Werder Bremen)

13 assister
 Arnold Bruggink (Hannover 96)
 Marko Marin (Borussia Mönchengladbach)

12 assister
 Franck Ribéry (Bayern München)
 Bastian Schweinsteiger (Bayern München)

11 assister
 Martin Fenin (Eintracht Frankfurt)
 Grafite (VfL Wolfsburg)
 Tamás Hajnal (Borussia Dortmund)

10 assister
 Tranquillo Barnetta (Bayer Leverkusen)
 Edin Džeko (VfL Wolfsburg)
 Christian Gentner (VfL Wolfsburg)
 Markus Steinhöfer (Eintracht Frankfurt)

Eksterne henvisninger 
 Bundesliga.de  
 dfb.de  

Sæsoner i 1. Fußball-Bundesliga
Fodboldsæson 2008-09
Jackson Richardson

Jackson Richardson (født 14. juni 1969 på Réunion) er en tidligere fransk håndboldspiller. Hans sidste klub som aktiv var den franske ligaklub Chambéry Savoie. Han spillede tidligere for blandt andet tyske TV Großwallstadt og spanske Portland San Antonio. Med sidstnævnte vandt han Champions League i 2001.

Landshold 
Richardson var i årevis en vigtig del af det franske landshold og var med til at vinde guld ved både VM i 1995 og VM i 2001. Han nåede i alt at spille 417 kampe og score 775 mål for det franske landshold.

Eksterne henvisninger 

 
 Jackson Richardsons hjemmeside

Håndboldspillere fra Frankrig
Håndboldspillere fra Chambéry Savoie HB
Håndboldspillere fra Paris Saint-Germain HB
Thierry Omeyer

Thierry Omeyer (født 2. november 1976 i Mulhouse, Frankrig) er en fransk tidligere håndboldspiller, som senest spillede som målmand for Paris Saint-Germain Handball og Frankrigs håndboldlandshold.

I en lang årrække har han været en vigtig brik på det franske landshold, og var med til at vinde adskillige guldmedaljer med holdet:

Landsholdsguldmedaljer 
 VM i 2001
 EM i 2006
 OL i 2008
 VM i 2009
 EM i 2010
 VM i 2011 
 OL i 2012 
 EM i 2014
 VM i 2015
 VM i 2017

Eksterne henvisninger 

 
 Spillerinfo

Håndboldspillere fra Frankrig
Håndboldspillere fra THW Kiel
Håndboldspillere fra Montpellier HB
Personer fra Mulhouse